Larĝbeka sapajoo

La larĝbeka sapajooOrnitologia taksonomio. () estas amerika birdospecio el la familio de sapajoedoj. Tiu malgranda unutipa familio konsistas el ununura genro (sapajoo) kaj tiu ĉi ununura sensubspecia specio.

Taksonomio
Laŭ AviListAviList v2025, konsultita la 23-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Sapayoidae - sapajoedoj
Sapayoa Hartert, EJO, 1903 - sapajoo
Sapayoa aenigma Hartert, EJO, 1903 - larĝbeka sapajoo

Tradicie konsiderata kiel anomalia membro de la pipredoj, tiu specio, post genetikaj komparoj, estis lokita en la eŭrilajmedoj por finfine esti apartigita en 2010 en sia propra familio sapajoedojHBW and BirdLife International (2022) Handbook of the Birds of the World and BirdLife International digital checklist of the birds of the world. Version 7. Available at: http://datazone.birdlife.org/userfiles/file/Species/Taxonomy/HBW-BirdLife_Checklist_v7_Dec22.zip retrieved December 13, 2022.

Etimologio
La scienca genra nomo Sapayoa estas latinigo de la loknomo Río Sapáyo (ankaŭ nomata Río Zapállo Grande), kiu estas rivero en la ekvadora provinco Esmeraldas, kaj apud kiu la holotipaj specimenoj estis kolektitajBirds of the World, Sapayoa..

La specia epiteto aenigma, venas el la latina ænigma (= enigmo) ĉar la pozicio de tiu birdo en la iamaj klasifikoj estis malfacile lokebla, kaj ankaŭ hodiaŭ tiu taksono restas mirinda por la ornitologoj.

Aspekto
Tiu ĉi sapajoo estas 13,5 ĝis 15 cm longa kaj pezas ĉirkaŭ 21 g. Ĝiaj kapo kaj supraj partoj estas oliveckoloraj kun malhela nuanco ĉe la flugiloj kaj vosto. Ĝia gorĝo kaj ventro estas pli flave oliveckoloraj. Ĝia beko estas larĝa kaj nigra kun ĉirkaŭaj hareclumetoj. Ĝiaj irisoj estas senbrile ruĝecbruna kaj ĝiaj kruroj estas grizaj. Maskloj havas flavan strion sur la krono..Snow, D. (2020). Sapayoa (Sapayoa aenigma), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 26an de Aprilo, 2023

Disvastiĝo kaj habitato
La larĝbeka sapajoo troviĝas en Panamo (uesten de la kanalo), uesta Kolombio (pacifika marbordo kaj uesten ĝis meza Magdalena Valo) kaj suden ĝis plej norduesta Ekvadoro (Esmeraldas kaj norduesta Pichincha). Ĝi loĝas en humidaj arbaroj, en malaltaj kaj mezaj tavoloj, ofte proksime de riveretoj kaj ravinoj, ĝis 1100 m.

Referencoj

Kategorio:Sapajoedoj
Kategorio:Paseroformaj
Kategorio:Birdoj de Ameriko